
Бүген Казан шәһәренең 35нче гомуми белем мәктәбе укучылар өчен беренче мәртәбә үзенең ишекләрен ачты. Уку елы башлану уңаеннан уздырылган тантаналы линейкада Татарстан Республикасы Президенты Рөстәм Миңнеханов булды. Шулай ук әлеге тантанада Казан мэры Илсур Метшин, Татарстан Республикасы вице-премьеры вазыйфаларын башкаручы – Татарстан Республикасы мәгариф һәм фән министры Энгель Фәттахов, "Ак Барс Банк" ААҖ Директорлар советы рәисе Валерий Сорокин катнашты.

Һәйкәлләр һәм күренекле урыннарны саклап калу буенча Халыкара совет (ИКОМОС) экспертлары һәм ЮНЕСКО вәкилләре белән бүген Татарстан Республикасы Президенты РӨстәм Миңнеханов очрашты. Очрашу Татарстан Республикасы Хөкүмәт Йортында узды. Анда ИКОМОС экспертлары Рудольф Бритта һәм Виллем Виллемс, ЮНЕСКО мәдәният буенча генераль директор урынбасары Франческо Бандарин һәм ЮНЕСКО генераль директорының махсус киңәшчесе Мөнир Бушенаки катнаштылар.

Бүген Әлмәттә Татарстан нефтенең 70 еллыгына һәм шәһәрнең 60 еллыгына багышланган бәйрәм чаралары уза. Аларда катнашу өчен, Әлмәткә ТР Президенты Рөстәм Миңнеханов, ТР Дәүләт Советы Рәисе Фәрит Мөхәммәтшин, министрлыклар һәм ведомстволар җитәкчеләре, муниципаль районнар башлыклары килде.

Әлмәттә Татарстан нефтенең 70 еллыгы исемендәге инновацион мәктәп яңа уку елына төзелгән. Бүген аны ачу тантанасында ТР Президенты Рөстәм Миңнеханов, ТР Дәүләт Советы Рәисе Фәрит Мөхәммәтшин һәм ТР Премьер-министры урынбасары вазыйфасын башкаручы – мәгариф һәм фән министры Энгель Фәттахов катнашты.
Рәсми Татарстан